Jesus Osteriz

Jesus Osteriz Aranguren, Josu Osteriz bezala ezaguna (Iruñea, Nafarroa Garaia, 1935 - Iruñea, 2023ko azaroaren 9a) Nafarroako politikari eta idazlea izan zen. 

Ikasketaz ekonomialaria zen. Erbesteko Eusko Jaurlaritzaren Erresistentzia Batzordeko kidea izan zen 1960tik 1964ra bitartean Eusko Abertzale Ekintza alderditik, eta alderdi honetako idazkari nagusia izan zen. Eusko Lurra aldizkariko korrespontsala izan zen klandestinitatean. 1964tik aurrera Venezuelan eta Latinoamerikako beste herrialde batzuetan eta Britainia Handian bizi izan zen, kazetaritza lanak egin eta prentsa idatzian eta irratietan kolaborazioak eginez.

Amnistiaren aldeko bi gose grebetan parte hartu zuen. 

1977 urteko Espainiako hauteskunde orokorretan, Nafarroako Batasun Autonomista koalizioko hautagaia izan zen EAE alderditik. 

Eusko Abertzale Ekintza alderdiaren ordezkari modura Altsasuko Mahaian parte hartu zuen 1977 eta 1978 bitartean. 

Nafarroa Garaiko foru diputatua izan zen Herri Batasuna alderditik 1979an.

Osteriz Iruñeko lehenbiziko udalbatza demokratikoko kidea izan zen HBrekin.

Euskara Kultur Elkargoan ere lan egin izan du.

 Liburuak 

 ANV la historia oculta
 De hachazos y banderas
 Algo mas que un letrero
 A Sigfrido desde el puente
 Crucigrama en rojo y negro
 El diluvio y las tinieblas
 Mi tío y sus batallas

 Erreferentziak 

 Kanpo estekak 

Kategoria:Iruindarrak
Kategoria:Iruñeko zinegotziak
Kategoria:Eusko Abertzale Ekintza
Kategoria:Ezkertiar abertzaleak
Kategoria:Nafarroa Garaiko kazetariak
Kategoria:Nafarroako politikariak